Referat SU-møte Langeland skule 23. mai 2022

Tilstades: Anita Eriksen (rektor), Mone Nilsen (FAU-leiar), Helga Västerlund (andre tilsette), Per Jan Ingebrigtsen (politisk representant), Anne Catherine Skaar (foreldrerepresentant SFO) og Jane Østrem (SFO-leiar.

Sak 1

Innspel til høyring om reviderte vedtekter for SFO i samband med innføring av 12 timar gratis SFO for 1. trinn. Dette svaret på høyringa vart sendt inn frå SU på Langeland skule:

**Innspel til høyring vedr. reviderte vedtekter for SFO i samband med innføring av 12 timar gratis SFO for 1. trinn**

SU på Langeland skule støttar rådmannen sitt forslag om reviderte vedtekter for SFO i samband med innføring av 12 timar gratis SFO for 1. trinn.

SU på Langeland skule har desse kommentarane:

Me ynskjer at elevane på 1. trinn startar på SFO på eigen skule ei veke før skulestart. Me ynskjer også SFO på eigen skule ut juni månad. Me trur fleire vil nytta seg av utvida SFO dersom tilbodet vert på eigen skule.

Me er opptatt av at det må følgja ressursar med når kjernetid vert innført. Mest sannsynleg får me fleire elevar på SFO. Dersom me får fleire elevar på SFO treng me fleire tilsette og meir utstyr til å driva SFO.

Eventuelt

- SU ynskjer at elevane skal oppleve måltidsglede når dei er på SFO (jamfør rammeplanen), difor bør ein vurdere foreldrebetaling for måltid på SFO.

-SU ynskjer at det skal vurderast om elevane skal få gjera lekser på SFO.

Referent: Jane Østrem